15/01/2014 | Administración LocalMunicipal
Santiago de Compostela
Persoal
Bases para a provisión, polo sistema de libre designación, de posto de traballo

ANUNCIO Bases para a provisión, polo sistema de libre designación de posto de traballo Esta Concellaría, no Decreto do 13 de xaneiro de 2014, aprobou a convocatoria para a provisión, polo sistema de libre designación, do posto de traballo de xefe de servizo de asistencia xurídica do Concello de Santiago de Compostela, de conformidade coas seguintes bases: 1. PRIMEIRA. As presentes bases teñen por obxecto rexer a convocatoria para prover, polo sistema de libre designación establecido no artigos 80 da Lei 7/2007, do 12 de abril e 29.3 do Decreto 1/2008, do 13 de marzo que aproba o texto refundido da Lei da función da función publica de Galicia do posto de traballo de Xefe de servizo de asistencia xurídica do Concello de Santiago de Compostela.2. SEGUNDA. O posto de traballo que se convoca poderá ser solicitado polos funcionarios públicos que reúnan os requisitos establecidos para o seu desempeño e que se relacionan no anexo I do presente decreto.3. TERCEIRA.3.1.–O posto a prover está incluído na relación de postos de traballo vixente publicada nos BOP da Coruña do 27 de maio de 2011, e modificacións no BOP do 13/02/2012; 9/04/2013; 6/08/2013 e 8/01/2014.3.2.–O complemento de destino asignado ao posto é o correspondente ao nivel 28, e o seu sistema de provisión o de libre designación.3.3.–O complemento específico anual fixado para o posto, referido ao ano 2014, é de 29.122,74 € brutos.3.4.–O posto está suxeito á especial dedicación, nos termos do artigo 3.5.1. f) do Acordo regulador-convenio colectivo do Concello de Santiago de Compostela (BOP da Coruña, do 03 de febreiro de 2010). 4. CUARTA. As solicitudes dirixiranse á Alcaldía dentro do prazo dos quince días hábiles seguintes ao da publicación da convocatoria no Diario Oficial de Galicia. Xunto coas solicitudes, os/as aspirantes achegarán o seu curriculum vitae, no que constarán os méritos alegados acompañados da correspondente documentación acreditativa (certificación ou copia compulsada). 5. QUINTA. Concluído o prazo de presentación de solicitudes, a Concellaría de Persoal procederá, no prazo dun mes, de ser o caso e tras verificar o cumprimento dos requisitos esixidos nestas bases, a ditar a resolución correspondente, que deberá estar motivada con referencia ao cumprimento dos requisitos, á observancia do procedemento e á competencia para o nomeamento. Se o nomeamento recae nun funcionario pertencente a outra Administración Pública, requirirase informe desta. De non se emitir no prazo de quince días naturais, considerarase favorable, de conformidade co previsto no artigo 54.1 do Real Decreto 364/1995, do 10 de marzo.6. SEXTA. O prazo de toma de posesión será de tres días hábiles se non implica cambio de residencia ou de sete días hábiles se comporta cambio de residencia. Cando o/a adxudicatario/a do posto obteña coa súa toma de posesión o reingreso ao servizo activo, o prazo será de vinte días hábiles. O prazo de toma de posesión comenzará a contar a partir do día seguinte ao do cesamento, que deberá efectuarse na data que se determine xustificadamente mediante resolución da persoa convocante publicada no Diario Oficial de Galicia, agás no caso de procedencia doutras administracións, que deberá efectuarse dentro dos tres días hábiles seguintes ao da comunicación da resolución de traslado á comunidade autónoma. Se a resolución comporta o reingreso ao servizo activo, o prazo de toma de posesión deberá computarse desde a dita data.7. SÉTIMA. Contra a presente resolución e cantos actos administrativos se deriven dela poderase interpoñerse recurso potestativo de reposición ante o mesmo órgano que ditou a resolución, nos termos e prazos sinalados na Lei 30/1992, do 26 de novembro, de réxime xurídico das administracións públicas e do procedemento administrativo común; ou directamente recurso contencioso-administrativo nos termos e prazos sinalados na Lei 29/1998, do 13 de xullo, reguladora da xurisdición contencioso- administrativa. Segundo. –Remitir a presente convocatoria ao Diario Oficial de Galicia para a súa publicación. Santiago de Compostela, 13 de xaneiro de 2014. A concelleira-delegada de Persoal (P. D. Xunta de goberno Local do 28 de febreiro de 2013) Asdo.: Amelia González Brandariz ANEXO I.–POSTO QUE SE CONVOCA a) CÓDIGO: A = Área (1-8) B = Servizo C = Sección D = Negociado E = Clase: F (Funcionario) F = Escala: 1 (Administración Xeral), 2 (Administración Especial) G = Grupo: 1 (A1) H = Nivel b) NÚMERO: dotación do posto c) ADSCRIPCIÓN: FP = forma de provisión: L (libre designación) TP = tipo de posto: S (singularizado) ADM = adscripción a AP: AP (indistinta) GR = grupo ESC = AX (administración xeral), AE (administración especial) CL = clase F (funcionario) ANEXO II.–SOLICITUDE DE PARTICIPACIÓN EN PROCESOS DE PROVISIÓN DE POSTOS DATOS PERSOAIS DESTINO ACTUAL Solicita ser admitido/a á convocatoria para prover os postos de traballo que de seguido se relacionan, publicada no DOG número ___, do __ de __________ de 201_: Méritos alegados: Santiago de Compostela, __ de ___________ de 201_. Asdo.: _____________________________________ EXCMO. SR. ALCALDE-PRESIDENTE DO CONCELLO DE SANTIAGO DE COMPOSTELA. PZ. OBRADOIRO, S/N.15705 - SANTIAGO DE COMPOSTELA